jkorsvik/nowiki_second_scrape_merged huggingface dataset:
Wilhelm Florin

Wilhelm Florin (født 16. mars 1894 ved Köln i Tyskland, død 5. juli 1944 i Moskva) var en tysk kommunist, hjemmehørende i KPD. 
Han kom fra en katolsk arbeiderfamilie, og begynte selv å jobbe som jern- og metallarbeider. Han var medlem av det tyske jern- og metallarbeiderforbundet og av det sosialistiske ungdomsforbundet.
Han deltok i den første verdenskrig, der han ble såret. Etter at han sluttet seg til det uavhengige sosialdemokratiske partiet USPD, som motsatte seg krigen, ble han til slutt sendt til en straffe-enhet. 
Da partiet i 1920 ble splittet sluttet Florin seg til fraksjonen som endte opp i kommunistpartiet KPD, der han snart ble sentral. I 1924 ble han innvalgt i Riksdagen. Da nazistene kom til makten måtte Florin gå under jorden. Han lykkes i å unnslippe via Paris, og kom seg i sikkerhet i Moskva
Florin var i årene fra 1935 til 1943 medlem av presidiet i Den kommunistiske internasjonales eksekutivkomite (EKKI). Der var han sekretær med spesielt ansvar for de skandinaviske land.Florin døde i Moskva i 1944, etter kort tids sykdom. Han ble begravet i den sovjetiske hovedstaden, men urnen med asken ble i 1955 overført til den kjente kirkegården Zentralfriedhof Friedrichsfelde i Berlin.


== Referanser ==
Atlas (organisasjon)

Atlas er et europeisk samarbeidsnettverk for taktiske politienheter. Nettverket består av mer enn 30 politienheter i Den europeiske union samt Norge. Formålet er å bedre samarbeidet mellom politienhetene og øke ferdighetene ved å trene sammen.Atlas har sin historie tilbake til 1996, da Den europeiske unions råd besluttet å etablere et nettverk som skulle øke ferdigheter, kunnskap og ekspertise om kontraterrorisme blant de ulike politistyrkene i Den europeiske unions medlemsstater. Etter terrorangrepet 11. september 2001 ble Atlas opprettet for å forhindre lignende angrep i Europa.
Det ble etablert fem prosjektteam bestående av taktiske politienheter fra fire medlemsstater som spesialiserte seg på bestemte områder:
EKO Cobra for innsatser i bygninger
SCO19 for innsatser på undergrunnsbaner
GIGN for innsatser på luftfartøyer
RAID for innsatser på tog og busser
GSG 9 for maritime innsatser


== Litteratur ==
Christoph Lippay: The ATLAS Network – European Special Intervention Units Combating Terrorism and Violent Crime. Stumpf and Kossendey, 2021


== Referanser ==
Provisorisk regjering

Provisorisk regjering, også kjent som overgangsregjering, er en kriseregjering eller midlertidig regjering som blir opprettet når det oppstår et politisk tomrom etter at en tidligere regjering har kollapset. Slike politiske tomrom kan oppstå når landet  går inn i nasjonale kriser som konstitusjonelle kriser, borgerkrig, statskupp og utenlandsk okkupasjon. Første gang betegnelsen provisorisk regjering ble brukt i et formelt navn på en regjering var Charles-Maurice de Talleyrands regjering i Frankrike i 1814. Det finnes flere eksempler på provisoriske regjeringer som den russiske provisoriske regjering, Kinas provisoriske regjering, Flensburg regjeringen og Frankrikes provisoriske regjering.


== Referanser ==
Farallon-øyene

Farallon-øyene (engelsk Farallon Islands, fra spansk farallón «søyle» eller «sjøklippe») er en gruppe øyer og sjøstaurer i Farallonesgolfen utenfor kysten av San Francisco i California. De ligger 48 km vest for Golden Gate og 20 km sør for Point Reyes, og er synlige fra fastlandet på klarværsdager. Øyene er administrativt del av byfylket San Francisco. Den eneste bebodde delen av Farallon-øyene er på Southeast Farallon Island, hvor forskere fra Point Blue Conservation Science og U.S. Fish and Wildlife Service holder til.Øyene utgjør viltreservatet Farallon National Wildlife Refuge, og er derfor stengt for offentlig tilgang.


== Referanser ==


== Eksterne lenker ==
Farallon National Wildlife Refuge
Eksilregjering

En eksilregjering er en politisk gruppering som hevder å være et lands legitime regjering, men er ute av stand til å bruke den utøvende makt og i stedet holder til i eksil i et annet land. En eksilregjering planlegger vanligvis at den en dag skal returnere til sitt hjemland og gjenvinne makten. En eksilregjering er forskjellig fra en reststat (landområdet kraftig redusert) ved at en reststat fortsatt kontrollerer noe av det tidligere landområdet, mens en eksilregjering har mistet hele sitt territorium. For eksempel var nesten hele Belgia okkupert av Tyskland under første verdenskrig, men Belgia og dets alliert klarte å holde fast på en liten bit vest i landet, dermed var Belgia teknisk sett en reststat og hadde ikke en eksilregjering.
Eksilregjeringer forekommer ofte i krigstider, eller som følge av ettervirkningene av en borgerkrig, revolusjon, eller statskupp. Under den tyske ekspansjonen i løpet av andre verdenskrig søkte flere europeiske regjeringer tilflukt i Storbritannia, og ble dermed eksilregjeringer. Effektiviteten til en eksilregjering er avhengig av støtten den kan få fra sin egen befolkning eller fra regjeringene i andre land.


== Referanser ==
Liste over stortingsrepresentanter for Fredrikshald

Liste over stortingsrepresentanter for Fredrikshald omfatter alle som representerte byen Halden på Stortinget fra det første overordentlige Storting i 1814 til og med 1921. Listen omfatter alle faste representanter og alle som møtte som suppleanter for regjeringsmedlemmer eller andre stortingsrepresentanter.
Fra det første overordentlige Stortinget i 1814 utgjorde kjøpstedene egne bykretser, til forskjell fra landkretsene (fylkene), ved stortingsvalg. Fredrikshald hadde hatt kjøpstadsrettigheter siden 1665 og byen hadde én representant til det første overordentlige Storting i 1814. Til det første ordentlige storting i 1816 hadde Fredrikshald og Fredrikstad felles utsending, men fra neste periode hadde kjøpstedene hver sin.
Ved stortingsvalget i 1921 ble kretsen slått sammen med Fredrikstad, Sarpsborg, Moss og Drøbak til en felles krets for kjøpstedene i Østfold og Akershus fylker.Ved stortingsvalget i 1953 ble ordningen med bykretser avskaffet og Halden gikk inn i Østfold fylke.


== 1814–1882 ==


== 1883–1921 ==
Parlamentarismen ble innført i Norge, og representantene fikk partitilhørighet.


== Se også ==
Liste over stortingsrepresentanter for Moss og Drøbak


== Referanser ==


== Litteratur ==
Haffner, Vilhelm (1864-1959) (1949). Stortinget og statsrådet: med tillegg til Tallak Lindstøl: Stortinget og Statsraadet 1814-1914. Oslo: [Aschehoug]. 
Lindstøl, Tallak (1857-1925) (1914). Stortinget og statsraadet: 1814-1914 D. 1 : De enkelte storting og statsraader 1814-1885. Kristiania: Steen'ske bogtrykkeri. 
Lindstøl, Tallak (1857-1925) (1915). Stortinget og statsraadet: 1814-1914 D. 2 : De enkelte storting og statsraader 1886-1914. Kristiania: Steen'ske bogtrykkeri.
Selbudommen

Selbudommen er en dom fra Høyesteretts plenum som ble avsagt den 21. juni 2001. I dommen fikk de to siidaene Essand og Riast Hyllingen medhold i at de hadde reinbeiterett innenfor nærmere angitte områder i nærheten av Selbusjøen.
Dommen var et vendepunkt og prinsipielt viktig i rettssaker om samisk beiterett i utmark. Her la man til grunn nye prinsipper for hvordan bruksrett oppstår innenfor tamreindrift, med erkjennelse av særegne trekk ved reinens arealbruk. Det ble også lagt vekt på ny kunnskap om samisk forhistorie og på Norges forpliktelser overfor samene som urfolk i lys av ILO-konvensjonen om urfolks rettigheter av 1989, som ble ratifisert av Norge i 1990.


== Referanser ==
Viktorija Filjusjkina

Viktorija Filjusjkina (født 2. juni 1985) er en russisk skøyteløper som konkurrerer i hurtigløp.
Hun var med i den russiske skøytetroppen under Vinter-OL 2014 i Sotsji, men forble reserve på damenes 3 000 meter.


== Sammenlagt i Verdenscupen ==


== Personlige rekorder ==


== Referanser ==


== Eksterne lenker ==
(en) Viktorija Filjusjkina – Olympics.com 
(en) Viktorija Filjusjkina – Olympic.org 
(en) Viktorija Filjusjkina – Speedskatingbase.eu 
(en) Viktorija Filjusjkina – SpeedSkatingNews.info 
(en) Viktorija Filjusjkina – SpeedSkatingStats.com 
(en) Viktoriya Filyushkina på speedskatingresults.com
(en) Viktorija Filjusjkina-Rusaljova på Jakub Majerski's Speedskating database (Adelskalender distanser og sammenlagt)
(en) Profil som Viktoriya FILYUSHKINA og Viktoriya RUSALYOVA og Viktoriya RUSALEVA på www.the-sports.org
(nl) Profil som Viktoriya Filyushkina og Victorya Rusalyova på www.effesport.nl
«Viktoriya Filyushkina» (engelsk). Sochi2014.com. Arkivert fra originalen 20. mars 2014. Besøkt 9. januar 2015.
Norrköping lufthavn

Norrköping lufthavn (IATA: NRK, ICAO: ESSP), (svensk: Norrköping flygplats) er en internasjonal flyplass som ligger i Norrköping, Östergötlands län i Sverige. Flyplassen som ble åpnet 9. september 1934 er den eldste kommersielle flyplassen som fortsatt er i drift.


== Eksterne lenker ==
Offisielt nettsted 
(en) Norrköping Airport – kategori av bilder, video eller lyd på Commons
Njaarke sameby

Njaarke sameby, også kalt Sösjö sameby, er en sameby som befinner seg i Kalls församling i Åre kommune i Jämtland.Et av samebyens viktigste severdigheter er tjouren ved Mjölkvattnet. I nærheten finnes det et moderne reindriftanlegg. En annen severdighet er Kruanavaajja.


== Referanser ==
Kinajujube

Kinajujube (Ziziphus jujuba) er en løvfellende busk eller lite tre i trollheggfamilien.
Den er rikt forgrenet og blir opptil åtte meter høy. Barken er hvitaktig eller lysebrun. Ved basis av bladstilken er det to torner, en rett og en krum. Bladene er spredte, avlange og har tre parallelle hovednerver. Blomstene er små, gule og sitter i små kvaster. Frukten er eggformet, 15–30 mm lang og mørkerød eller svart.
Kinajujube vokser vilt i Kina, men dyrkes i Afrika, Asia, Europa og Nord- og Sør-Amerika på grunn av fruktene. Den er forvillet blant annet på Balkan. Frukten spises både fersk, tørket og syltet.

		
		
		
		
		


== Nomenklatur ==
Det vitenskapelige navnet har en innviklet historie. Linné beskrev arten som Rhamnus zizyphus i Species plantarum (1753). Philip Miller plasserte den i 1768 i en egen slekt med navnet Ziziphus jujube. På grunn av Millers stavefeil, i i stedet for y, er Ziziphus zizyphus ikke et tautonym, men et tillatt botanisk navn, som ble mye brukt. I 2011 ble det bestemt at Ziziphus jujuba er det korrekte vitenskapelige navnet. 


== Kilder ==
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 130. ISBN 0-7136-7015-0. 
«Ziziphus jujuba». Flora of China. Besøkt 9. januar 2015. 
«Ziziphus jujuba». Flora Europaea. Besøkt 9. januar 2015. 
J.H. Kirkbride jr, J.H. Wiersema og N.J. Turland (2006). «(1753) Proposal to conserve the name Ziziphus jujuba against Z. zizyphus (Rhamnaceae)». Taxon. 55 (4): 1049–1050. ISSN 1996-8175. doi:10.2307/25065716. 


== Eksterne lenker ==
(en) Kinajujube i Encyclopedia of Life 
(en) Kinajujube i Global Biodiversity Information Facility 
(en) Kinajujube hos ITIS 
(en) Kinajujube hos NCBI 
(en) Kinajujube hos The International Plant Names Index 
(en) Kinajujube hos Tropicos 
(en) Kategori:Ziziphus jujuba – bilder, video eller lyd på Wikimedia Commons 
(en) Ziziphus jujuba – galleri av bilder, video eller lyd på Wikimedia Commons 
Ziziphus jujuba – detaljert informasjon på Wikispecies
Mapei

Mapei kan vise til:

Mapei (selskap), et industriselskap
Mapei (sykkellag), et tidligere sykkellag som senere ble Mapei-Quick·Step og enda senere Etixx-Quick Step
Indiajujube

Indiajujube (Ziziphus mauritiana) er plante i trollheggfamilien.
Den en tornete busk eller lite tre som blir 2,5–15 m høyt. Bladene er spredte, elliptiske og med tydelige nerver; oversiden er grønn og blank, mens undersiden er hårete. Bladene felles delvis i tørketiden. Frukten er oval, og fargen varierer fra gul til rød eller brun. Planten tåler tørke og sterk varme og trives best i forholdsvis tørt tropisk klima.
Den hører antagelig hjemme i Sør- og Sørøst-Asia, men blir dyrket andre steder på grunn av fruktene. Produksjonen er størst i India og Thailand, men den blir også dyrket i Pakistan, Bangladesh og deler av Afrika. Frukten blir som regel spist fersk, men kan tørkes eller syltes.

		
		
		
		


== Litteratur ==
J. Janick og R.E. Paull, red. (2008). «Ziziphus mauritiana Indian jujube». The Encyclopedia of Fruit and Nuts. CABI. s. 617–619. ISBN 0-85199-638-8. 


== Eksterne lenker ==
(en) Indiajujube i Global Biodiversity Information Facility 
(en) Indiajujube hos ITIS 
(en) Indiajujube hos NCBI 
(en) Indiajujube hos The International Plant Names Index 
(en) Indiajujube hos Tropicos 
(en) Kategori:Ziziphus mauritiana – bilder, video eller lyd på Wikimedia Commons 
(en) Ziziphus mauritiana – galleri av bilder, video eller lyd på Wikimedia Commons 
Ziziphus mauritiana – detaljert informasjon på Wikispecies
Crichton-Vulcan

Crichton-Vulcan (Ab Crichton-Vulcan Oy), Crichton-Vulcan verft, Åbo, Finland ble til da to verft ble slått sammen i 1924, Ab Crichton fra vestsiden av Aura å og Ab Vulcan forening fra østbredden. Crichtion-Vulcan verftet blir i dag lite eller ikke brukt til tradisjonell båtbygging. Tomten som eies av byen Åbo ble overtatt eller solgt til Wärtsilä dieselmotor i begynelsen av årtusenskiftet. Det siste skipet som ble bygd fra begynnelse til slutt på verftet Crichton-Vulcan var MS «Rosella» som ble levert i 1979. De oppgir gjerne at de heter Oy Wärtsilä Ab til erstatning for navnet forening som ble borte under sammenslåingen.
Jill Hennessy

Jillian Noel «Jill» Hennessy (født 25. november 1968 i Edmonton i Alberta) er en canadisk skuespillerinne og musiker som er kjent for sine roller som Jordan Cavanaugh i Crossing Jordan og Claire Kincaid i Law & Order.
Hennessy har en stjerne på Canada's Walk of Fame.


== Tidlig liv ==
Jillian Hennessy ble født 25. november 1968 i Edmonton i Alberta i Canada til John og Maxine Hennessy. Hennes far jobbet som en salgsmann, noe som innebar at han reiste mye. Hennes mor Maxine, en sekretær, forlot familien i 1982, og Hennessy ble delvis oppdratt av farens mor, hennes bestemor, Eleanor i Kitchener i Ontario. Hun har en yngre bror, John Paul Hennessy jr., og en tvillingsøster, Jaqueline Hennessy. Hun har irske, franske, svenske, italienske, ukrainske og østerrikske aner.


== Personlig liv ==
Hennessy er flerspråklig, og snakker engelsk, italiensk, fransk, spansk og tysk. Hennessy spiller gitar og synger, og liker å kjøre motorsykkel med sin ektemann Paolo Mastropierto, som hun har vært gift med siden 2000. De har to sønner sammen, Marco (17. september 2003) og Gianni (21. november 2007).


== Filmography ==


== Referanser ==


== Eksterne lenker ==
(en) Offisielt nettsted 
(en) Jill Hennessy – kategori av bilder, video eller lyd på Commons 
(en) Jill Hennessy på Internet Movie Database 
(sv) Jill Hennessy i Svensk Filmdatabas 
(da) Jill Hennessy på Filmdatabasen 
(da) Jill Hennessy på Scope 
(fr) Jill Hennessy på Allociné 
(en) Jill Hennessy på AllMovie 
(en) Jill Hennessy hos The Movie Database 
(en) Jill Hennessy hos Internet Broadway Database 
Jill Hennessy på YouTube
(en) Jill Hennessy på Internet Broadway Database
Botnelva (Kvæfjord)

Botnelva er ei elv i Kvæfjord kommune i Troms og Finnmark. Den renner ut fra Gunnarvatnet, ved bygda Storjord sentralt på østre del av Hinnøya, og renner mot nordvest til munningen i Straumsbotn, en arm av Kvæfjorden. Elva er 6,7 km lang (11,6 km regnet fra øverste kilde), og har et nedbørfelt på 52,09 km². Middelvannføringen ved munningen er 1,70 m³/s.Botnelva renner gjennom en bred og skogkledt dal, som bare helt øverst går over i snaufjell. Fylkesvei 14 følger hovedelva. Landbruk og bebyggelse finnes ved Storjord øverst i dalen og nederst ved Straumsbotn.
Fjellgrunnen i området består av gneiser og granitter med innslag av kalkstein øverst i nedbørfeltet. I nedre del finnes grus- og sandavsetninger og godt utviklede strandlinjer.Vassdraget ble vernet mot kraftutbygging i Verneplan II for vassdrag i 1980. Vernet ble begrunnet med store interesser knyttet til friluftsliv. Vassdraget er en viktig del av et attraktivt landskap, som sammen med de øvrige vernede vassdrag i området danner et sammenhengende turterreng på denne delen av Hinnøya.


== Referanser ==
Norske klassikere: Bøker, filmer, musikk, radio og TV fra 1945 til i dag

Norske klassikere : bøker, filmer, musikk, radio og TV fra 1945 til i dag er en bok som presenterer en kanonsamling med som omtaler 696 verk eller serier i kronologisk rekkefølge fra 1945 til 2011. Artiklene er utvalgt ut fra forfatternes vurdering av hva de mener i størst grad har «påvirket hvordan nordmenn tenker og handler og som har skapt trender og tradisjoner».. Anmeldelsene, som er på en halv side pr «klassiker» er skrevet av kulturjournalistene Morten Ståle Nilsen, Vidar Kvalshaug, Sven Ove Bakke og Inger Merete Hobbelstad. 
Forfatterne tok med både verk som er ansett som «høykultur» og «lavkultur» er med, selv om forfatterne tar avstand fra begrepene så kulturskapere så ulike som Jon Fosse og Rune Rudberg er begge med.


== Personer med flest klassikere ==
Enkelte anmeldere av boka påpekte at Jahn Teigen ifølge bokas utvalg var «popkulturens ubestridte konge» ettersom han var valgt ut til åtte av etterkrigstidens norske klassikere samt medvirkende på enda flere.Disse har medvirket i flest av verkene som tatt med i boka: 

Jahn Teigen (8 plater i utvalger, og deltar på to til)
A-ha (7 plater i utvalget)
Trond-Viggo Torgersen (medvirker på 7 prosjekter)
Motorpsycho (5 plater)
Dag Solstad (5 bøker)


== Litteratur ==
Nilsen, Kvalshaug, Bakke og Hobbelstad Norske klassikere : bøker, filmer, musikk, radio og TV fra 1945 til i dag Spartacus 2012  ISBN 978-82-430-0560-0


== Referanser ==


== Eksterne lenker ==
spartacus.no Forlagets presentasjon av boka
Bernd Lucke

Bernd Lucke (født 19. august 1962 i Berlin) er en tysk økonom og politiker (ALFA). 
Lucke var i mange år medlem av CDU. Fra 2013 til 2015 var han en av tre talspersoner i partiet Alternativ for Tyskland og ble ved valget i 2014 medlem av Europaparlamentet. Lucke er professor ved Hamburg universitet. Den 19. juli 2015 stiftet han et nytt parti kalt Allianz für Fortschritt und Aufbruch.Bernd Lucke er gift og har fem barn.


== Referanser ==


== Eksterne lenker ==
(en) Bernd Lucke – kategori av bilder, video eller lyd på Commons 
Bernd Lucke på Facebook 
(en) Bernd Lucke hos Europaparlamentet
Liste over landshøvdinger i Örebro län

Liste over landshøvdinger i Örebro län er en oversikt over landshøvdingene i Örebro län i Sverige fra 1634 og til idag.
Landshøvdingen er sjef for Länsstyrelsen i Örebro län, og har sete i Örebro. Nåværende landshøvding siden 2008 er Rose-Marie Frebran.


== Landshøvdinger ==


=== Landshøvding i Närkes og Värmlands län (1634–1639) ===
1634–1639: Gustav Eriksson Leijonhufvud


=== Landshøvdinger i Örebro län 1639–1654 ===
1639–1648: Gustav Eriksson Leijonhufvud
1648–1653: Christer Bonde
1653–1654: Gustaf Soop


=== Landshøvdinger i Närkes og Värmlands län (1654–1779) ===
1654–1658: Gustaf Soop
1658–1676: Abraham Gustavsson Leijonhufvud
1676–1677: Jakob Fleming
1677–1680: Mårten Reutercrantz
1680–1681: Claes Fleming
1681–1685: Gustaf Lilliecrona
1685–1693: Didrik Wrangel af Adinal
1693–1706: Fromhold Fägerskiöld
1707–1714: Salomon Cronhielm af Hakunge
1714–1719: Claes Ekeblad d.ä.
1719–1729: Konrad Ribbing
1729–1739: Erik Wrangel
1739–1756: Nils Reuterholm
1756–1766: Adolf Mörner
1766–1779: Johan Abraham Hamilton


=== Landshøvdinger i Örebro län (1779–) ===
1779–1780: Johan Abraham Hamilton
1780–1796: Evert August Franc
1796–1801: Karl Didrik Hamilton
1801–1816: Salomon Löfvenskiöld
1817–1834: Nils Gyldenstolpe
1835–1856: Erik Johan Bergenschöld
1856–1876: Carl Åkerhielm
1876–1893: Axel Bergström
1893–1904: Axel Svedelius
1904–1911: Theodor Nordström
1911–1925: Karl Johan Bergström
1925–1928: Henning Elmquist
1928–1947: Bror Hasselrot
1947–1960: K.J. Olsson
1961–1971: Valter Åman
1971–1980: Harald Aronsson
1980–1989: Elvy Olsson
1989–1994: Sigvard Marjasin
1995–2004: Gerd Engman
2004–2008: Sören Gunnarsson
2008–: Rose-Marie Frebran


== Referanser ==


== Eksterne lenker ==
Länets landshøvdinger gjennom tidene
Justitieministeriet

Justitieministeriet er et ministerium i Finlands statsråd. Ministeriet har til oppgave å opprettholde og utvikle rettsordningen og rettssikkerheten samt se til demokratiets strukturer og borgernes grunnleggende fri- og rettigheter.
Ministeriet har ansvar for forberedelse av de viktigste lovene, rettsvesenets funksjon og iverksettelsen av dommer. Ministeriet ledes av justitieministern og den høyeste tjenestemann er en kanslichef. Ved ministeriet er det blant annet en justisforvaltningsavdeling, en lovberedningsavdeling og en kriminalpolitisk avdeling.


== Eksterne lenker ==
(fi) Offisielt nettsted 
(sv) Offisielt nettsted 
(se) Offisielt nettsted 
(en) Offisielt nettsted 
(ru) Offisielt nettsted
Rose-Marie Frebran

Ingegärd Rosemarie (Rose-Marie) Frebran (født 12. april 1948) er en svensk embetskvinne og tidligere politiker for Kristdemokraterna. Hun var riksdagsmedlem 1991–2002 og tredje vice talman 1998–2002. Frebran er leder i Örebro SKs ideelle styre og styreleder i selskapet Örebro Elitfotboll AB. Hun er nestleder i Svensk Elitfotboll samt nestleder i Sveriges fotballforbund. Den 29. april 2008 utnevnte regjeringen henne til ny landshøvding i Örebro län fra 1. september 2008 till den 31. mars 2013. Hun ble da historisk som den første politiker fra Kristendemokraterna som ble utnevnt til landshøvding i Sverige.Den 22. september 2013 ble hun utnevnt til ny nasjonal koordinator i supporter/hooliganspørsmål. Hennes offisielle oppdrag består i å ”upprätthålla dialogen mellan berörda aktörer och fortsätta arbetet med att stärka den positiva supporterkulturen och motverka idrottsrelaterad brottslighet”.


== Referanser ==


== Eksterne lenker ==
(sv) Rose-Marie Frebran hos Sveriges riksdag
Transportstyrelsen

Transportstyrelsen (TS) er et svensk forvaltningsorgan underlagt Näringsdepartementet. TS har til hovedoppgave å sørge for regulering, håndhevelse og tilsyn innen transportområdet, herunder veitrafikk, banetrafikk, sjøfart og luftfart.
Organet ble opprettet 1. januar 2009 gjennom en sammenslåing av Luftfartsstyrelsen, Järnvägsstyrelsen, sjøfartsinspeksjonen i Sjöfartsverket, veitrafikkinspeksjonen i Vägverket og transportinspeksjonene i Sveriges len.


== Eksterne lenker ==
Offisielt nettsted
Skogsstyrelsen

Skogsstyrelsen er et svensk forvaltningsorgan underlagt Näringsdepartementet. Organet har til oppgave å virke for at Sveriges skoger beskyttes og brukes på slik måte at målene for skogpolitikken kan oppnås.
Skogsstyrelsen har hovedkontor i Jönköping og fikk sin nåværende form i 2006 gjennom en sammenslåing av elleve skogforvaltningsorganer.


== Eksterne lenker ==
Offisielt nettsted 
(en) Skogsstyrelsen – kategori av bilder, video eller lyd på Commons
Ruta 27 (Uruguay)

Ruta 27 Mario Heber (på spansk: Ruta veintisiete eller R-27) er en veistrekning som går fra Rivera til Vichadero i nordlige Uruguay. Veistrekningen, slik den er i dag, ble åpnet 1983, og er 132 kilometer lang.


== Byer ==
Rivera og  Rivera Cerro Chapeau Presidente Óscar D. Gestido lufthavn.
Lagos del Norte.
km. 35: Paso Ataques.
Amarillo.
Cerro Pelado.
Moirones.
Vichadero og  Vichadero lufthavn.


== Referanser ==


== Eksterne lenker ==
(en) Route 27, Uruguay – kategori av bilder, video eller lyd på Commons 
Veier i Uruguay (spansk)
Kart over Uruguay (spansk)
Post- och telestyrelsen

Post- och telestyrelsen (PTS) er et svensk forvaltningsorgan underlagt Näringsdepartementet. PTS har ansvar for regulering av post og elektronisk kommunikasjon, herunder telekommunikasjon, informasjonsteknologi og radio.
PTS fikk sitt nåværende navn 1. mars 1994 i forbindelse med at postverket ble omdannet til et statlig selskap, Posten AB. Den statlige myndighetsutøvelsen som postverket hadde ansvar for ble flyttet til PTS' forgjenger Telestyrelsen. Telestyrelsen ble opprettet 1. juli 1992 forut for at Televerket ble omdannet til Telia 1. juli 1993.
PTS fører tilsyn med selskaper innen post- og telebransjene, og forvalter fellesressurser på området, slik som:

postnummersystemet
nummerplanen
frekvenser


== Eksterne lenker ==
Offisielt nettsted